# The K2

The K2 (en coreà: 더 케이투 (romanització revisada del coreà, Deo Keitu)) és una sèrie de televisió sud-coreana del 2016 protagonitzada per Ji Chang-wook, Song Yoon-ah i Im Yoon-ah. Es va emetre a tvN tots els divendres i dissabtes a les 20:00 (KST) des del 23 de setembre de 2016 fins al 12 de novembre de 2016 durant 16 episodis.

## Sinopsi

Kim Je-ha és l'àlies d'un antic soldat mercenari del PMC Blackstone. Mentre és a l'Iraq, és incriminat per l'assassinat de la seva amant Raniya, una civil. Com a resultat, fuig i es converteix en un fugitiu. Torna a Corea del Sud i, per casualitat, Choi Yoo-jin, propietari de JSS Security Company i esposa del candidat presidencial Jang-Se joon, li ofereix treballar com a escorta. Accepta la feina a canvi dels recursos que necessita per a venjar-se d'un altre candidat presidencial, Park Kwan-soo, que anteriorment havia ordenat l'assassinat de Raniya. Je-ha té la missió de protegir Go An-na, la filla secreta de Jang Se-joon, la vida de la qual sempre està amenaçada a causa de Yoo-jin, la seva madrastra. An-na, que ha estat reclosa i solitària durant tota la vida, comença a confiar en Je-ha, que mostra preocupació per ella i la protegeix a qualsevol preu. A poc a poc s'enamoren, fent que Je-ha es trobi entre haver de treballar amb el seu cap, Yoo-jin, per a venjar-se de Park Kwan-soo i protegir el seu nou amor, An-na, contra els desitjos de Yoo-jin.
Un altre personatge clau és Choi Sung-won, el germà de Choi Yoo-Jin fill de l'amant (i després segona esposa) del seu pare, que és el ferotge rival de la seva germana. Conspirant amb Park Kwan-soo, finalment causa la mort de Jang Se-joon i Choi Yoo-jin, però més tard ho paga amb la seva vida a mans del devot (i despietat) assistent de Choi Yoo-Jin, Kim Dong-mi. Je-ha aconsegueix el seu objectiu de venjança, i Park se suïcida pels seus actes atroços, netejant el nom de Je-ha. La sèrie acaba amb Je-ha i An-na abraçant-se en un país estranger, amb An-na preguntant a Je-ha quin és el seu nom real i Je-ha a punt de revelar-ho.

## Producció

El drama està escrit pel guionista Jang Hyuk-rin, que va escriure Yong-pal (2015) i dirigit per Kwak Jung-hwan de Neighborhood Hero (2016).
Com que s'emmarca en el gènere d'acció, hi apareixen diverses tècniques de lluita, com ara systema, taekwondo, aikido i jujutsu. Va ser la primera sèrie de televisió coreana a emprar l'efecte Bullet time.
Algunes escenes, sobretot als episodis 1 i 2, es van gravar a Catalunya: a la muntanya de Montserrat, el monestir cistercenc de Santes Creus, a diversos llocs de Barcelona (centre, Ciutat Vella...) i a diverses estacions del metro de Barcelona com la de la plaça d'Espanya i la de Magòria | La Campana, i a la cripta de la Colònia Güell. L'escena final de l'episodi 16 es va enregistrar al turó de la Rovira. La resta de la sèrie es va rodar a Corea del Sud.

## Recepció

La sèrie va rebre crítiques favorables, liderant les valoracions d'audiència televisiva durant les seves 8 setmanes d'emissió. Va ser elogiada pels espectadors per les bones actuacions. Actualment (2021) s'emet internacionalment per Netflix amb subtítols en anglès. Els seus drets d'emissió es van vendre al Vietnam, Taiwan, Hong Kong, Japó, Singapur, Indonèsia, Malàisia, Filipines, Xina, Tailàndia, Israel i Grècia.

## Referències

* ↑ Cho, Yoon-sun. «'THE K2' 측 "지창욱, 몸 사리지 않는 연기에 감탄"» (en coreà). Naver. Chosun Ilbo, 26-08-2016. [Consulta: 26 agost 2016].
* ↑ Park, Hyun-min. «지창욱도 tvN 진출하나...'K2' 주연 물망» (en coreà). OSEN. OSEN, 14-06-2016. [Consulta: 11 agost 2016].
* ↑ Park, Yoon-jin. «송윤아, 첫 케이블 드라마 진출작? "'K2' 검토 중"» (en coreà). My Daily. My Daily, 20-06-2016. [Consulta: 11 agost 2016].
* ↑ Park Jin-hai «Action drama 'K2' adopts 'Matrix' filming technique». , 21-09-2016 [Consulta: 21 setembre 2016].
* ↑ "더 케이투 (Deo Keitu), a.k.a The K2", The Barcelona Film Commission - this page only mentions Barcelona generically. [Consulted 14-07-2020].
* ↑ Filming Location Listings for "The K2", Korean Dramaland. [Consulted 14-07-2020].
* ↑ Kaur, Gungeet «Im Yoona's still cuts from her upcoming Korean drama released [Photos]». International Business Times, 06-09-2016 [Consulta: 6 setembre 2016].
* ↑ «지창욱 측 "tvN 역대 최고 출연료? 해외 인기 고려된 것"». DongA Ilbo, 27-07-2016 [Consulta: 11 setembre 2016].
* ↑ «'THE K2' 지창욱, 고난이도 액션도 대역 없이 OK». 10Asia, 08-09-2016 [Consulta: 8 setembre 2016]. Arxivat 9 de setembre 2016 a Wayback Machine. «Còpia arxivada». Arxivat de l'original el 2016-09-09. [Consulta: 14 juliol 2022].
* 1 2 Rumy Doo «'K2' wraps up with top ratings». , 13-11-2016 [Consulta: 14 novembre 2016].
* ↑ «Girls Generation singer Yoona, Ji Chang Wook drama 'The K2' wins TV ratings race», 14-11-2016.
* ↑ «The K2 opens to positive reviews». IbTimes, 25-09-2016.
* ↑ «Korean drama 'The K2' takes over weekend viewer ratings». The Jakarta Post.
* ↑ Kim Chi «'Mật danh K2' được chiếu online ở Việt Nam». , 07-10-2016 [Consulta: 11 novembre 2016]. Arxivat 11 de novembre 2016 a Wayback Machine.
* ↑ «チ・チャンウク＆少女時代 ユナ出演ドラマ「THE K2」来年1月よりMnetで日本初放送» (en japonès). , 22-11-2016 [Consulta: 22 novembre 2016].
* ↑ Foong Woei Wan «TV reviews: Forget Descendants Of The Sun, here comes another Korean action star in The K2». , 26-10-2016 [Consulta: 14 novembre 2016].
* ↑ «The K2-电视剧-全集高清正版视频-爱奇艺».
* ↑ «The K2 – שומר הראש» (en hebreu). viva.walla, 06-03-2017.

## Enllaços externs

* The K2 - Lloc web oficial
* The K2 a HanCinema (anglès)
* The K2 a Internet Movie Database (anglès)
* The K2 a Naver Movies (coreà)